**ELEMENTI I KRITERIJI OCJENJIVANJA**

1. **Usvojenost nastavnih sadržaja (usmena i pismena provjera znanja)**
* Poznavanje programskih sadržaja
* Vrednovanje sposobnosti reproduciranja, razumjevanja i obrazlaganja zadanog sadržaja u skladu s prethodno objašnjenim razinama postignuća
* Sposobnost analize, sinteze i primjene obrađenog nastavnog sadržaja na konkretna pitanja, probleme ili zadatke

**Odličan:** učenik samostalno iznosi činjenice, povezuje pojmove, izvodi generalizacije, razumije uzročno – posljedične veze, samostalno, brzo i točno rješavanje problemskih zadataka

**Vrlo dobar:** samostalno iznošenje činjenica; razumijevanje i pravilno objašnjavanje pojmova; cjelovito shvaćanje sadržaja uz malu pomoć nastavnika; uz malo poticaja primjena stečenog znanja u novim situacijama; samostalno i točno rješavanje složenijih zadataka

**Dobar:** interpretacija sadržaja uz navođenje pitanjima; uopćeno shvaćanje sadržaja; razumjevanje svih osnovnih problema i zakonitosti; izvođenje zaključaka uz pomoć nastavnika; primjena stečenog znanja u novoj situaciji uz pomoć nastavnika; samostalno rješavanje jednostavnijih zadataka

**Dovoljan:** reprodukcija gradiva uz shvaćanje najosnovnijih činjenica i pojmova; razumjevanje sadržaja, ali i nemogućnost primjene ili obrazlaganja; poznavanje osnovnih formula uz česte greške prilikom samostalnog rješavanja čak i jednostavnijih problema i zadataka; prepoznavanje podataka prikazanih grafovima, slikama ili u tablicama, ali bez mogućnosti samostalne interpretacije

1. **Primjena znanja**
* Praćenja individualnih uradaka ( učenikove aktivnosti, domaći uradci, samostalni praktični radovi, prikazi istraživanja, prikazi zaključaka rasprava, različite prezentacije, referati, plakati, seminarski radovi)

**Odličan:** stečeno znanje primjeniti u svim situacijama; samostalna uporaba pribora i učila, te izvedba modela i grafičkih prikaza; učenik redovito izrađuje domaće zadaće, izrazito se trudi i vrlo rijetko griješi; uključuje se u rasprave, komentira i postavlja pitanja, samostalne praktične radove izrađuje korektno, na vrijeme, prezentacije ili plakati i seminarski radovi su pregledani, točni i kreativni

**Vrlo dobar:** učenik redovito izrađuje domaće zadaće, izrazito se trudi i rijetko griješi, uključuje se u rasprave, komentira i postavlja pitanja, samostalne praktične radove izrađuje korektno, na vrijeme, prezentacije ili plakati i seminarski radovi su pregledani, točni i uočava se uloženi trud – međutim ne poštuje preporuke nastavnika u potpunosti ili se mogu uočiti nepreciznosti u izražavanju; uporaba pribora i učila uz malu pomoć nastavnika

**Dobar:** učenik uglavnom izrađuje domaće zadaće, ali su često nepotpune ili s greškama, ponekad se uključuje u raspravu, samostalne praktične radove izrađuje na vrijeme, ali površno, prezentacije ili plakati i seminarski radovi su također načinjeni površno; uredno vođenje bilješki

**Dovoljan:** učenik rijetko izrađuje domaće zadaće, nepotpuno i s greškama, uglavnom se ne uključuje u rasprave, prezentacije ili plakati i seminarski radovi su oskudni i neprikladni

Provjeravanje i ocjenjivanje uspjeha učenika provodi se prema Pravilniku o načinima, postupcima i elementima vrednovanja u osnovnoj i srednjoj školi. Usmeno provjeravanje i ocjenjivanje učenikova znanja provodi se sustavno, u pravilu na svakom nastavnom satu, bez obveze najave. Učenik ima pravo jednom se u polugodištu ispričati. Isprika se obavlja na početku nastavnog sata. Pisano provjeravanje i ocjenjivanje učenikova znanja provodi se u skladu s postojećim zakonskim odredbama i objavljeno je u kalendaru pisanih provjera. Svi ispiti znanja moraju biti pozitivni da bi se učeniku mogla zaključiti pozitivna ocjena. Za pisane provjere znanja brojčana se ocjena donosi temeljem sljedeće bodovne skale izražene u postocima: postotak riješenosti ispita: ocjena: 0-44 % nedovoljan (1), 45-60 % dovoljan (2); 61-75 % dobar (3), 76-89 % vrlo dobar (4), 90-100 % odličan (5)

Prag prolaznosti može se u slučaju potrebe prilagoditi sveopćem uspjehu razrednog odjela. Zaključna ocjena je odraz cjelokupnih odgojno-obrazovnih postignuća tijekom godine te nije aritmetička sredina ocjena po elementima ocjenjivanja.